stanford-oval/wikipedia huggingface dataset:
Vasemmistopuolue (Ruotsi)
Vaalimenestys > Valtiopäivävaalit

| Vuosi | Edustajia | Osuus |
| --- | --- | --- |
| 1944 | 15 | 10,3 % |
| 1948 | 8 | 6,3 % |
| 1952 | 5 | 4,3 % |
| 1956 | 6 | 5,0 % |
| 1958 | 5 | 3,4 % |
| 1960 | 5 | 4,5 % |
| 1964 | 8 | 5,2 % |
| 1968 | 3 | 3,0 % |
| 1970 | 17 | 4,8 % |
| 1973 | 19 | 5,3 % |
| 1976 | 17 | 4,8 % |
| 1979 | 20 | 5,6 % |
| 1982 | 20 | 5,6 % |
| 1985 | 19 | 5,4 % |
| 1988 | 21 | 5,9 % |
| 1991 | 16 | 4,5 % |
| 1994 | 22 | 6,2 % |
| 1998 | 43 | 12,0 % |
| 2002 | 28 | 8,3 % |
| 2006 | 22 | 5,8 % |
| 2010 | 19 | 5,6 % |
| 2014 | 21 | 5,7 % |
| 2018 | 28 | 8,0 % |
Vaalimenestys > Europarlamenttivaalit

| Vuosi | Edustajia | Osuus |
| --- | --- | --- |
| 1995 | 3 | 12,92 % |
| 1999 | 3 | 15,8 % |
| 2004 | 2 | 12,79 % |
| 2009 | 1 | 5,6 % |
| 2014 | 1 | 6,3 % |
| 2019 | 1 | 6,8 % |
Puheenjohtajat

1917–1924 Zeth Höglund
1921–1923 Karl Kilbom
1924–1929 Nils Flyg
1929–1951 Sven Linderot
1951–1964 Hilding Hagberg
1964–1975 Carl-Erik Hermasson
1975–1993 Lars Werner
1993–2003 Gudrun Schyman
2003–2004 Ulla Hoffman (varapuheenjohtaja)
2004–2012 Lars Ohly
2012–2020 Jonas Sjöstedt
2020– Nooshi Dadgostar
Aiheesta muualla

Wikimedia Commonsissa on kuvia tai muita tiedostoja aiheesta .
Vasemmistopuolue (ruotsiksi)
Vasemmistopuoleen sivut suomeksi
Nuoren Vasemmisto (ruotsiksi)
Vasemmistopuolueen ja sen edeltäjien ääniosuus valtiopäivävaaleissa.
Virgil Patrick Copas

Virgil Patrick Copas (19. maaliskuuta 1915 Toowoomba, Australia – 3. lokakuuta 1993) oli Papua-Uusi-Guineassa uransa luonut roomalaiskatolinen arkkipiispa. Hänet vihittiin Jeesuksen Pyhän Sydämen lähetyssaarnaajien papiksi 23. heinäkuuta 1944 ja nimitettiin Port Moresbyn apostoliseksi vikaariksi sekä Bennefan titulaaripiispaksi 19. joulukuuta 1959. Piispaksi konsekroinnin suoritti 27. huhtikuuta 1960 James Duhig, jota avustivat William Joseph Brennan ja John Patrick O'Loughlin.
Copas sai 15. marraskuuta 1966 nimityksen Port Moresbyn arkkipiispaksi, jonka tehtävistä hän erosi 19. joulukuuta 1975. Hänet nimitettiin 24. toukokuuta 1976 Kereman piispaksi arkkipiispan henkilökohtaisella arvonimellä, ja hän toimi tässä virassa, kunnes erosi hiippakunnan johdosta 6. joulukuuta 1988. Hän osallistui Vatikaanin toiseen kirkolliskokoukseen.
Vilho Hannuksela

Vilho Hannuksela (28. helmikuuta 1893 Laihia – 28. kesäkuuta 1975 Helsinki) oli Pellervo-lehden palveluksessa vuodesta 1924 aina vuoteen 1960 asti, ensin toimittajana ja toimitussihteerinä ja sitten päätoimittajana.
Henkilöhistoria

Vilho Hannukselan vanhemmat olivat maanviljelijä Matti Hannuksela ja Sanna Eveliina Hollo. Hannuksela tuli ylioppilaaksi 1918 ja valmistui filosofian kandidaatiksi Helsingin yliopistosta vuonna 1924, pääaineenaan maatalouskemia. Lapuan maatalouslyseon opettajana Hannuksela toimi 1922 ja Maatalouskoelaitoksen assistenttina 1923. Hän meni valmistuttuaan Pellervon maataloustoimittajaksi, vuonna 1940 hänestä tuli lehden toimitussihteeri ja vuonna 1956 päätoimittaja, mitä tehtävää hän hoiti vuoteen 1960. Hannuksela julkaisi tietoteoksia ja toimitti Pellervon kalenteria 1927–1959.
Julkaisuja

Pellervon kalenteri, toim. vuodesta 1927 vuoteen 1959
Nuori maamies: oppi- ja lukukirja maalaiskansakoulujen jatko-opetusta ja maatalouskerhoja varten, 1936, Aliina Soininen, K.M. Soininen, Aatos Tavaila, Vilho Hannuksela
Maito on parasta ravintoa, 1937
Kolme miestä veneessä, 1949, Jerome K. Jeromen teoksen Three Men in A Boat suom. Vilho Hannuksela
Hyvää lihaa: lihantuottajan käsikirja, 1960
Dùn Bheagain

Dùn Bheagain (engl. Dunvegan) on kylä Hebridien saariryhmään kuuluvalla An t-Eilean Sgitheanachilla Skotlannissa. Kylän merkittävimpiä nähtävyyksiä on Dùn Bheagainin linna.  Kylästä on bussiyhteys saaren suurimpaan asutuskeskukseen Port Rìgh'hin.
Deborah Rowe

| Debbie Rowe> Henkilötiedot |
| --- | --- |
Syntynyt: 9. joulukuuta 1958 Spokane, Yhdysvallat
Ammatti:  Dermatologia sairaanhoitaja, hevosen kasvattaja
Vanhemmat:  Gordon Rowe (k. 1999) Barbara Chilcutt (k. 2006)
Puoliso:  Richard Edelman (1982–1988) Michael Jackson (1996–1999) 2 lasta
Lapset:  Michael Joseph Jackson Jr. (s. 13. helmikuuta 1997) Paris-Michael Katherine Jackson (s. 3. huhtikuuta 1998)
Deborah "Debbie" Rowe oli Michael Jacksonin vaimo vuosina 1996–1999. Pariskunta sai kaksi lasta: Michael Joseph Jackson Jr. ja Paris-Michael Katherine Jacksonin.
Rowe oli Jacksonin sanojen mukaan mahtava ihminen, sillä Rowe synnytti Jacksonille kaksi lasta ja antoi Jacksonin kasvattaa heidät itse. Jackson oli aina tahtonut olla isä. He erosivat lapsien syntymän jälkeen.
Avioero-oikeudenkäyntien aikaan Rowe puolusti Jacksonia ja luopui oikeuksistaan lasten huoltajuuteen. Kesällä 2006 hän kuitenkin pyysi tuomioistuinta käsittelemään huoltajuuskiistaa uudelleen.
Victoria’s Secret

Victoria's Secret La Jollassa, Kaliforniassa.
Victoria’s Secret (VS) on yhdysvaltalainen naistenvaatteiden, erityisesti rintaliivien ja muiden alusasujen ja yöpukujen valmistaja ja myymäläketju. Tuotemerkillä myydään myös kosmetiikkaa. Se on New Yorkin pörssissä listatun L Brandsin suurin tuotemerkki. Victoria’s Secret tunnetaan jokavuotisesta muotishow’staan.
Historia

Ensimmäisen Victoria’s Secretin perusti Stanfordin yliopiston käynyt Roy Raymond San Franciscoon vuonna 1977, ja ketjuksi se alkoi laajeta 1980-luvun alussa. Liikekonsepti mullisti siihenastisen tavan myydä naisten alusasuja tavaratalon nurkassa ja muissa huomaamattomissa paikoissa. Merkin myymälät olivat näkyvällä paikalla ja muistuttivat ylelliseltä sisustukseltaan 1800-luvun naisten buduaareja. Se piti imagonsa kuitenkin hyvin arvokkaana ja puhtaana ilman liian seksuaalisuuden tai arveluttavan moraalin sivujuonteita. Merkki toi keskiluokan ja kaiken kokoisten naisten ulottuville mahdollisuuden glamour-tähtien kaltaiseen seksikkyyteen.
Jo vuonna 1982 Roy Raymond myi yrityksensä ohiolaiselle The Limited -yhtiölle (nyk. L Brands) alhaisena pidetyllä neljän miljoonan dollarin hinnalla. Ostajayhtiö piti konseptin sellaisenaan vain pienin muutoksin kustannusten karsimiseksi. 1980-luvun mittaan ketju kasvoi monen sadan myymälän laajuiseksi ja kattoi koko Yhdysvallat niin, että 1990-luvun alussa se oli naisten alusasujen markkinajohtaja ohi kalliin Cacique-ketjun ja rohkeampana pidetyn Frederick’s of Hollywood -merkin.
Kysynnän kasvun alkaessa hiipua yhtiön toimitusjohtajaksi vaihdettiin 1993 Grace Nichols, joka paransi tuotteiden heikentynyttä laatua ja kohdisti markkinointia entistä vanhempiin ikäryhmiin – huolimatta siitä, että mainonnassa käytetyt mallit pysyivätkin nuorina ja uhkeina.
Mallit

Victoria’s Secretin valokuvamallina on toiminut muun muassa saksalainen Heidi Klum vuosina 1999–2010.. Muita yrityksen pitkäaikaisia mainoskasvoja ovat olleet Adriana Lima, Alessandra Ambrosio, Lily Aldridge, Stephanie Seymour, Tyra Banks, Marisa Miller, Behati Prinsloo, Miranda Kerr ja Candice Swanepoel.
Aiheesta muualla

Wikimedia Commonsissa on kuvia tai muita tiedostoja aiheesta .
Victoria’s Secretin sivusto (englanniksi)
Vesa Kautto

Vesa Kautto (2014)
Vesa Kautto (s. 15. kesäkuuta 1936 Jaakkima) on suomalainen kirjastonjohtaja.
Perhetausta

Kauton isä oli Äänekosken yhteiskoulun pitkäaikainen rehtori Paavo Kautto (1907–1975). Äiti oli Vieno Kautto (1909–1996), jonka isä oli tehtailija August Saaristo. Vesa Kauton puoliso on vuodesta 1970 Anna Kautto, jonka isä oli tuomiorovasti K. H. Seppälä.
Opinnot

Kautto tuli ylioppilaaksi Äänekosken yhteiskoulusta 1955, valmistui teologian maisteriksi Helsingin yliopistossa 1963 ja suoritti kirjastotutkinnon Yhteiskunnallisessa korkeakoulussa vuonna 1965. Hän valmistui filosofian lisensiaatiksi Oulun yliopistossa 1997 ja väitteli filosofian tohtoriksi samassa yliopistossa vuonna 2004.
Ura

Kauton kirjastoura alkoi harjoittelijana Helsingin yliopiston kirjastossa vuonna 1961. Tämän jälkeen hän työskenteli Helsingin yliopiston teologisen tiedekunnan kirjastossa, Jyväskylän kasvatusopillisen korkeakoulun kirjastossa ja Uppsalan yliopiston kirjastossa. Vuosina 1966–1969 hän hoiti kirjasto-opin lehtorin viransijaisuutta Tampereen yliopistossa. Hänet nimitettiin Oulun yliopiston kirjaston vanhemmaksi alikirjastonhoitajaksi 1969 ja Tampereen teknillisen korkeakoulun kirjastonjohtajaksi 1971. Vuonna 1983 hän palasi Oulun yliopiston kirjastoon ylikirjastonhoitajaksi, mistä virasta jäi eläkkeelle 1999. Tästä ajasta hän toimi kuitenkin vuodet 1988–1998 ensin kirjastotieteen ja informatiikan, sitten informaatiotutkimuksen määräaikaisena professorina.
Kautto toimi Tieteellisen informoinnin neuvoston jäsenenä vuosina 1972–1981 ja tieteellisten kirjastojen atk-yksikön johtoryhmässä vuosina 1974–1993, josta puheenjohtajana 1982–1987. Hänen puheenjohtajakaudellaan valmisteltiin päätöstä yhdysvaltalaisen VTLS-ohjelmiston hankkimisesta opetusministeriön rahoituksella kaikkiin yliopistokirjastoihin. Toinen hänen johtamansa merkittävä projekti oli Yleisen suomalaisen asiasanaston luominen. Kautto oli ensin varapuheenjohtajana suunnitteluryhmässä ja sitten puheenjohtajana projektin johtoryhmässä vuosina 1982–1985.
Julkaisuja

Kirjallisuuden haun ja käytön opetus yliopisto-opetuksen osana ( Oulun yliopiston informaatiotutkimuksen ja sosiologian laitos 1998)
Tieteellisen kirjallisuuden arvioinnin ohjaus yliopisto-opetuksessa. Väitöskirja. (Oulun yliopisto 2004)
Vladimir Romanov

Vladimir Romanov
Vladimir Romanov (liett. Vladimiras Romanovas, ven. Владимир Николаевич Романов, s. 15. kesäkuuta 1947 Vedernikovo, Kalininin alue) on venäläinen liikemies ja pankkiiri, jolla on Liettuan kansalaisuus.
Romanov omistaa suoraan tai epäsuorasti useita jalkapalloseuroja Euroopassa: edinburghilaisen Heart of Midlothianin, kaunaslaisen FBK Kaunasin  ja minskiläisen FC MTZ-RIPOn. Hänen poikansa Roman Romanov toimii Heartsin puheenjohtajana.
Romanov omistaa myös Liettuan ensimmäisen yksityisomisteisen pankin Ūkio bankasin. Hänellä tiedetään olevan liiketoimia Bosnia ja Hertsegovinassa, Serbiassa, Puolassa, Slovakiassa, Valko-Venäjällä sekä muissa Baltian maissa.
Aiheesta muualla

BBC: Who is Vladimir Romanov? 1 November 2005
Deborah Voigt

| Deborah Voigt> Henkilötiedot |
| --- | --- |
Syntynyt: 4. elokuuta 1960 (ikä 64)
Muusikko
Tyylilajit:  ooppera
Levy-yhtiöt:  EMI
Aiheesta muualla
Kotisivut
  [ Muokkaa Wikidatassa ] [ ohje ]  
Deborah Voigt (s. 4. elokuuta 1960) on yhdysvaltalainen sopraano. Hän voitti Kansainvälisen Tšaikovski-kilpailun vuonna 1990 ja toteutti läpimurtonsa viimeistään Bostonissa vuonna 1991, jolloin hänellä oli rooli Richard Straussin Ariadnessa.
Covent Garden kielsi Voigtilta Ariadnen roolin esittämisen vuonna 2004, sillä hänen ylipainoisuutensa katsottiin olevan haittatekijä. Hän pudotti painoaan kirurgisin keinoin ja sai paikkansa myöhemmin takaisin.
Voigtille myönnettiin vuonna 1992 ooppera-alan Richard Tucker -palkinto. Hän on Ordre des Arts et des Lettresin Chevalier.
Voigt sai Grammyn vuonna 1995 parhaasta oopperalevytyksestä.
Eino Wallenius

Eino Aleksis Wallenius (28. syyskuuta 1888 Kuopio – 3. helmikuuta 1971) oli suomalainen kolmiloikkaaja ja pikajuoksija. Hän edusti urallaan Kuopion Reipasta.
Yleisurheilun Suomen-mestaruuskilpailuissa Wallenius sai kultaa kolmiloikassa vuonna 1908. Samoissa kisoissa hän oli hopealla 100 metrin juoksussa ja viides 400 metrin juoksussa.
Vladimir Rubin

Vladimir Iljitš Rubin (ven. Владимир Ильич Рубин; 5. elokuuta 1924 Moskova – 27. lokakuuta 2019 Moskova) oli venäläinen säveltäjä.
Rubin syntyi lääkärien pojaksi. Hän opiskeli teini-ikäisenä Moskovan konservatorion keskusmusiikkikoulussa. Hän palveli toisen maailmansodan aikana armeijassa vapaaehtoisena, mutta sai vapautuksen palveluksesta vuonna 1943. Rubin aloitti vuonna 1944 opiskelun Moskovan konservatoriossa. Hän sai pianonsoitonopetusta Aleksandr Goldenveizerilta. Hänen muita opettajiaan olivat Pavel Lamm, Aleksandr Goedicke, Marija Nemenova-Lunts ja Nikolai Peiko. Rubin valmistui konservatoriosta vuonna 1949. Hänet hyväksyttiin Neuvostoliiton säveltäjäliiton jäseneksi vuonna 1952.
Rubinin tuotantoon kuuluu kuusi oopperaa, yhdeksän oratoriota, kantaatteja ja sinfonisia teoksia. Oopperoista ensimmäinen oli Tri tolstjaka (1956, uudistettu versio 1966), jonka Rubin teki Juri Olešan kirjan pohjalta. Rubin sävelsi musiikkia myös elokuviin, teatteriin, radioon ja televisioon. Elokuvien joukossa ovat Šli soldaty..., Aljoškina ljubov, Ko mne, Muhtar!, Skazka o Maltšiše-Kibaltšiše ja Mesta tut tihije. Monia Rubinin teoksista kantaesitti Tšaikovski-sinfoniaorkesteri. Rubin omisti eräitä teoksiaan sen taiteelliselle johtajalle Vladimir Fedosejeville. Hän sai Venäjän sosialistisen federatiivisen neuvostotasavallan kunniataiteilijan arvonimen vuonna 1977 ja Venäjän federaation kansantaiteilijan arvonimen vuonna 1995. Hänelle myönnettiin myös Venäjän federaation kunniamerkki (2004), Glinka-valtionpalkinto (1972) ja Moskovan kaupungintalon palkinto (1997). Rubin oli naimisissa Venäjän kunniataiteilija Marija Skuratovan kanssa, ja hänen tyttärenään syntyi vuonna 1964 taiteilija Katja Rubina.
Aiheesta muualla

Vladimir Rubin Internet Movie Databasessa. (englanniksi)
Volga-Volga

| Volga-Volga> Волга-Волга |
| --- | --- |

Ohjaaja:  Grigori Aleksandrov
Käsikirjoittaja:  Mikhail Volpin (käännä suomeksi) Nikolai Erdman Grigori Aleksandrov
Säveltäjä:  Isaak Dunajevski
Kuvaaja:  Vladimir Nilsen Boris Petrov
Leikkaaja:  J. Ladyzhesnkaja
Pääosat:  Igor Iljinski Ljubov Orlova
Valmistustiedot
Valmistusmaa:  Neuvostoliitto
Tuotantoyhtiö:  Mosfilm
Ensi-ilta:  24. huhtikuuta 1938 25. toukokuuta 1941 (Suomi)
Kesto:  104 min
Alkuperäiskieli:  venäjä
Aiheesta muualla
IMDb 
Elonet
AllMovie
Infobox OKNimi-testi OK: 
Volga-Volga on neuvostoliittolainen komediafilmi vuodelta 1938. Sen on ohjannut Grigori Aleksandrov.
Volga, Volgan on sanottu olleen Joseph Stalinin suosikkifilmi. Elokuva valmistui Stalinin ollessa valtansa huipulla, ja elokuvassa myös siteerataan toistuvasti häntä. Elokuva esitettiin Venäjän televisiossa restauroituna väriversiona helmikuussa 2010.
Aiheesta muualla

Kuvia tai muita tiedostoja aiheesta Volga-Volga Wikimedia Commonsissa
Stalin's favourite film restored in colour, France24, 12.2.2010 (englanniksi)
Doreen Valiente

| Doreen Valiente> Henkilötiedot |
| --- | --- |
Syntynyt: 4. tammikuuta 1922 Lontoo
Kuollut: 1. syyskuuta 1999 (77 vuotta) Brighton
Kansalaisuus:  brittiläinen
Doreen Edith Dominy Valiente (4. tammikuuta 1922 Lontoo – 1. syyskuuta 1999 Brighton) oli brittiläinen uskonnollinen vaikuttaja. Hän oli wiccan keskeinen varhainen vaikuttaja yhdessä perustaja Gerald Gardnerin kanssa.
Virgil Griffith

Virgil Griffith, 2005
Virgil Griffith (s. 1983) on yhdysvaltalainen hakkeri, joka on käyttänyt myös nimimerkkiä Romanpoet. Hän on tunnettu Blackboard Inc:n kanteesta, joka koski liikesalaisuuden paljastamista. Tapaus liittyi hänen paljastamaansa turvallisuusriskiin opiskelija-asuntoalueen sähköisten henkilökorttien magneettinauhassa. Riita-asia sovittiin.
Griffith sai maailmanmainetta julkaistessaan elokuussa 2007 tietokoneohjelman Wikipedia Scanner, jonka avulla hän osoitti CIA:n, Microsoftin ja Yhdysvaltain kongressin IP-osoitteista tai niihin liittyvien henkilöiden IP-osoitteista muokattavan Wikipediaa anonyymisti huomattavan usein.
Griffith on myös julkaissut kirjoituksia keinoelämästä.
Aiheesta muualla

Virgil Griffithin kotisivu
Dordognen luolat

Dordognen luolat ovat Dordognejoen varrella sijaitseva luolasto. Joki ympäröi kalkkikiviylänköä, jossa on paljon luolia. Myös Dordognejoen sivujoen Vézèren varrella sijaitsevassa rotkossa on luolia. Joissakin luolissa on muinaisia luolamaalauksia. Joissakin luolissa on tippukivisiä muodostumia. Gausse de Granatin ylängöllä on laaja Padiracin luolasto, jonka pohjalla on noin 100 metriä syvä kuilu. Alueen luolista osa on maanlaisia, joihin kuuluu Grand Dôme. Vézèren varrella sijaitsevassa rotkossa olevissa luolissa on puikkomaisia tippukivimuodostumia, jotka ovat saattaneet muodostua 60 miljoonaa vuotta sitten. Rotkosta hieman luoteeseen sijaitsee luola nimeltä Carpe Diem, joka on 200 m pitkä ja jossa on paljon puikkomaisia ja pylväsmäisiä tippukivimuodostumia.
Dordtin kanonit

Dordtin tai Dordrechtin kanonit on vuosina 1618–1619 Dordtin kaupungissa pidetyn Hollannin reformoidun kirkon synodin päätösasiakirja. Hollannin reformoidun kirkon edustajien lisäksi synodissa oli mukana 28 ulkomaalaista delegaattia kahdeksasta eri maasta ja kanoneilla on siksi tärkeä asema myös Hollannin ulkopuolella.
Dordtin synodissa käsiteltiin Leidenin yliopiston teologian professorin Jacobus Arminiuksen aloittaman arminiolaisuuden aiheuttamaa hajaannusta kirkossa. Arminius ja hänen seuraajansa olivat kyseenalaistaneet useita Jean Calvinin keskeisiä opetuksia muun muassa predestinaatiosta. Dordtin synodi tuomitsi Arminiuksen näkemykset ja määritteli reformoitujen kirkkojen virallisen opin näistä kysymyksistä.
Dordtin kanonien alkuperäinen tarkoitus oli toimia päätöksinä kiistanalaisista opillisista kysymyksistä ja niiden sisältö rajautuu näihin kysymyksiin eivätkä ne ole reformoidun opin yleisesitys.
Dötöx

| Dötöx Aivovuoto |
| --- | --- | --- |

Studioalbumin tiedot
 Julkaistu: 2. kesäkuuta 2017
 Tuottaja(t): K.V.N & Lobo
 Tyylilaji: hip hop
 Levy-yhtiö: Monsp
Listasijoitukset
  4.
Aivovuodon muut julkaisut
| Se tuli televisiosta/Sushi driveby 2015 | Dötöx 2017 | Utopia sessiot (EP) 2019 |
Singlet albumilta Dötöx
 ”Odotin että” Julkaistu: 26. toukokuuta 2016  ”Nosta puhelin ilmaan” Julkaistu: 13. tammikuuta 2017  ”Joku muu uus sukunimi” Julkaistu: 3. toukokuuta 2017  ”Tottakai” Julkaistu: 30. toukokuuta 2017
Dötöx on Aivovuoto-nimisen rap yhtyeen toinen kokopitkä albumi joka julkaistiin 2. kesäkuuta 2017 CD, LP, C-kasetti sekä digi formaatissa. Katin tavara-verkkokauppa myi levyä myös Dödstil-lehdellä tai fanipaidalla varustettuna.
Yhtyeen toinen tuottaja Visa Mäkinen kommentoi albumissa olevan kyse siitä, "et ottaa niskasta kiinni itteensä ja priorisoi asioita." Rumba arvioi levyn 9,0/10,0 pistein.
Odotin että kappaleesta julkaistiin musiikkivideo 31. toukokuuta 2016. Yhtye toteutti kappaleen poikkeuksellisesti ns. toisin päin; ensin he kuvasivat videomateriaalin, sitten vasta tuottivat siihen kappaleen. Joku muu uus sukunimi kappaleen musiikkivideo julkaistiin 7. kesäkuuta 2017.
Albumi debytoi Suomen virallisen listan neljännellä sijalla, ja se pysyi listalla yhteensä kolme viikkoa. Dötöx oli Levykauppa Äx.n vuoden 2017 myydyin rap-albumi.
Kappaleet

Dötöx – 3.19
Täälä – 2.57 (feat. JV. & Kriso)
Peili – 2.09
Nosta puhelin ilmaan – 3.51
Välisoitto 1 – 0.56
Moguli – 3.44 (feat. DJ Kridlokk)
Mantrax – 2.25
Sun ei tarvii 101 – 3.18
Välisoitto 2 – 1.20
Tottakai – 3.39 (feat. Mariska)
Joku muu uus sukunimi – 3.06
Välisoitto 3 – 0.45
Odotin että – 3.17
Kotelo – 2.58
Vilho Harle

Vasili Vilho Harle (s. 1947 Nilsiä) on suomalainen kansainvälisen politiikan tutkija ja professori.
Yhteiskuntatieteiden tohtori Vilho Harle on toiminut Tampereen yliopiston kansainvälisen politiikan professorina (emeritus 2010) ja valtio-opin professorina (2000–2003). Hän oli myös Lapin yliopiston kansainvälisen politiikan professorina 1997–2004 ja Helsingin yliopiston yleisen valtio-opin (kansainvälinen politiikka) dosenttina 1985–1993. Hän on ollut Tampereen rauhan- ja konfliktintutkimuskeskus Taprin johtaja.
Vilho Harle on Kansalaispuolue rp.:n kannattaja, asiantuntijajäsen.
Aiheesta muualla

Vilho Harlen blogi Uudessa Suomessa (Arkistoitu – Internet Archive)
Vilho Harle : Eriarvoistuminen korostuu vaalikeskustelussa : Elitistinen ylimielisyys perussuomalaisia kohtaan kertoo "sivistyneistön" suvaitsemattomuudesta. Helsingin Sanomat vieraskynä 16.3.2011 (Arkistoitu – Internet Archive)
Vilho Harlen aliokirjoitus: Sotilaallista kriisinhallintaa ilman YK:n mandaattia, Turun Sanomat 7.1.2006[vanhentunut linkki]
Vilho Harlen aliokirjoitus: Tietotulva vaikeuttaa terrorismin torjuntaa, Turun Sanomat 3.8.2005[vanhentunut linkki]
Vilho Harlen aliokirjoitus: Nato-jäsenyys ei ole vapaamatkustusta, Turun Sanomat 18.8.2004[vanhentunut linkki]
Dønnesfjordin kirkko

| Dønnesfjordin kirkko Dønnesfjord kirke |
| --- | --- |
 Kirkko vuonna 2005.
Sijainti:  Hasvik, Norja
Kirkkokunta:  Norjan kirkko
Hiippakunta:  Nord-Hålogalandin hiippakunta
Rakentamisvuosi:  1888
Suunnittelija:  Jacob Wilhelm Nordan
Materiaali:  puu
Istumapaikkoja:  120
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Dønnesfjordin kirkko (norj. Dønnesfjord kirke) on Hasvikin kunnassa Norjassa sijaitseva puinen pitkäkirkko vuodelta 1888.
Aiheesta muualla

Kuvia tai muita tiedostoja aiheesta Dønnesfjordin kirkko Wikimedia Commonsissa
Debra Daniel

Debra Daniel (s. 4. maaliskuuta 1991 Pohnpei) on mikronesialainen uimari. Hän on osallistunut vuoden 2008 kesäolympialaisiin Pekingissä sekä vuoden 2012 kesäolympialaisiin Lontoossa. Molemmissa kisoissa lajina oli 50 metrin vapaauinti. Pekingissä Danielin sijoitus oli 76. ja Lontoossa 56.
Aiheesta muualla

Debra Daniel Pekingin olympialaisten sivuilla (Arkistoitu – Internet Archive) (englanniksi)
Uji (1940)

| Uji / 宇治 |
| --- | --- |
 Uji

Aluksen vaiheet
Rakentaja:  Osaka Iron Works
Kölinlasku:  20. tammikuuta 1940
Laskettu vesille:  29. syyskuuta 1940
Palveluskäyttöön:  30. huhtikuuta 1941
Poistui palveluskäytöstä:  25. lokakuuta 1945
Loppuvaihe:  Kiinalle 1945
Tekniset tiedot
Uppouma:  999 t (standardi)
Pituus:  78,50 m (vesiraja)
Leveys:  9,70 m
Syväys:  2,45 m
Koneteho:  4 600 shp
Nopeus:  19,5 solmua
Miehistöä:  170
Aseistus
Aseistus:  3 × 12 cm/45 tykkiä 2 × ilmatorjuntatykkiä
Uji (jap. 宇治) oli keisarillisen Japanin laivaston vuonna 1941 valmistunut Hashidate-luokan tykkivene toisessa maailmansodassa.
Valmistus

Alus tilattiin vuoden 1937 hankinnoissa Osaka Iron Worksiltä, missä köli laskettiin 20. tammikuuta 1940. Alus laskettiin vesille 29. syyskuuta ja valmistui 30. huhtikuuta 1941.
Palvelus

Alus luovutettiin 13. syyskuuta 1945 Kiinalle ja poistettiin alusluettelosta 25. lokakuuta.
Eino Vuori

Leo Eino Vuori (28. kesäkuuta 1890 Sauvo – 23. helmikuuta 1954 Ilomantsi) oli suomalainen filosofian maisteri, agronomi ja opettaja.
Vuori valmistui agronomiksi ja filosofian kandidaatiksi 1916. Hän suoritti sitten kasvatusopin tutkinnon ja opetusnäytteet maatalousnormaalikoulussa.
Vuori oli aluksi opettajana Pohjois-Savon, Itä-Hämeen ja Keski-Suomen kansanopistoissa. Hän oli Kokemäen maamieskoulun johtajana 1921–1930 ja sen jälkeen opettajana Tarvaalan maanviljelys- ja karjanhoitokoulussa, Siikasalmen maamieskoulussa ja Raja-Karjalan pieviljelyskoulussa Suistamon Leppäsyrjässä. Vuonna 1941 Vuori oli opettajana Ilomantsin pienviljelijäkoulussa.
Teoksia

Maatalouskemia: maamieskouluja ja kotiopiskelua varten. Otava 1926
Viimeinen mies (albumi)

| Viimeinen mies Jerry Sultsina |
| --- | --- | --- |

Studioalbumin tiedot
 Äänitetty : Studio 55, Turku
 Julkaistu: 1981
 Tuottaja(t): Jukka Tervonen,  Cyde Hyttinen
 Tyylilaji: rock
 Levymerkki: Johanna (JHN 2062)
Viimeinen mies on rockyhtye Jerry Sultsinan vuonna 1981 julkaistu ainoaksi jäänyt albumi.
Kappaleet

Kaikki kappaleet kirjoittanut Cyde Hyttinen.
Kappaleet > A-puoli

Messiaamme – 2.47
Jako – 1.50
Uusi soundi – 2.32
Olut – 2.02
Kova rokkitähti – 2.47
Twistaten sotaan – 3.05
Hurskaat – 3.00
Kappaleet > B-puoli

Miellyttäviä hetkiä – 2.39
Rahat rajan takana – 3.32
Postikorttipelle – 2.18
Viekas vilppi – 3.16
Talouselämän rautainen laki – 2.40
Valta vaihtuu – 4.01
Kokoonpano

Cyde Hyttinen – laulu, kitara, slide kitara
Timo Hokkanen – kitara, laulu
Hannu Hokkanen – basso, laulu
Jukka Tervonen – rummut
Antti Seppo – puhallinsoittimet (kappaleet: 1, 7, 8 ja 12)
Pasi Lyysaari – basso (kappaleet: 8 ja 9)